Jelasin soal Mars Orbiter Mission  dalam bahasa melayu dong

Mars Orbiter Mission (MOM) atau juga dikenali sebagai Mangalyaan (Sanskrit: मंगलयान) ialah sebuah kuar planet Marikh yang berjaya dilancarkan ke orbit Bumi pada 5 November 2013 oleh Pertubuhan Penyelidikan Angkasa India (ISRO). Ia berjaya masuk ke orbit Marikh pada 24 September 2014, menjadikan India negara pertama yang menghantar satelit ke orbit Marikh pada percubaan pertama, dan negara Asia pertama sampai ke sana.

Misi ini ialah projek "demonstrasi teknologi" yang bertujuan untuk membangunkan teknologi yang diperlukan bagi reka bentuk, perancangan, pengurusan dan operasi misi antara planet. Ia membawa lima peralatan, salah satunya, pengesan metana, akan banyak membantu menambah pengetahuan terhadap Marikh.

Kuar Mars Orbiter Mission berlepas dari Pelantar Pelancaran Pertama di Sriharikota, Andhra Pradesh menggunakan roket C-25 Pengangkutan Pelancaran Satelit Kutub (PSLV; Hindi: ध्रुवीय उपग्रह प्रक्षेपण या) pada 5 November 2013 ketika jam 2:38 petang IST (9:08 pagi UTC). Jendela pelancaran dianggarkan 20 hari panjang dan bermula pada 28 Oktober. Kuar ini menghabiskan masa kira-kira sebulan dalam orbit Bumi, di mana ia melakukan satu siri olah gerak orbit meningkatkan-altitud sebelum suntikan trans-Marikh pada 30 November 2013 (UTC).

MOM adalah misi antara planet pertama India dan kini ISRO menjadi agensi angkasa lepas keempat yang berjaya sampai ke Marikh selepas Agensi Angkasa Persekutuan Rusia (RFSA), Pentadbiran Aeronautik dan Angkasa Kebangsaan (NASA) dan Agensi Angkasa Eropah (ESA). Kapal angkasa lepas ini dikawal dari ISTRAC di Bangalore dengan sokongan antena IDSN di Byalalu.